Zandra Reppe

Zandra Reppe (født 23. desember 1973) er en svensk bueskytter og rullestolcurlingspiller. Hun representerer Jämtlands Bågskytteklubb i bueskyting og Östersund CK i rullestolcurling. 
Hun har cerebral parese og nedsatt hørsel, og konkurrerer i klassen W2. Hun har deltatt i tre paralympiske sommerleker og to paralympiske vinterleker for Sverige. 


== Karriere som bueskytter ==
Reppe ble svensk mester i parabueskyting innendørs i 2006, med 561 poeng, og hun ble svensk mester både innendørs og utendørs i 2007. Ved Para-VM i bueskyting 2007 (IPC World Archery Championships) spilte hun seg fram til bronsefinalen, men tapte der for tyrkiske Gulbin Su, og endte på 4.-plass.Reppe deltok ved Paralympiske sommerleker 2008, der hun var nest best i rankingrunden, og gikk videre til sluttspillet. Det var kun britiske Danielle Brown som fikk flere poeng enn Reppe i rankingrunden; hun satte verdensrekord med 676 poeng, mens Reppe fikk 658 poeng. Hun tapte imidlertid kvartfinalen 106-107 mot japanske Chieko Kamiya, og endte til slutt på 5.-plass. Samme år deltok hun også ved 4th Invitation Disabled Archery Event i Stoke Mandeville, der hun kom på 6.-plass. Hun vant SM utendørs i 2008, og i EM i bueskyting 2008 kom hun på 41.-plass individuelt og 9.-plass i lagkonkurransen.I 2009 kom hun på 2.-plass ved European Archery Disabled Invitational Tournament i Stoke Mandeville. Hun deltok også ved Para-VM i tsjekkiske Nymburk, der hun kom på 9.-plass. I september deltok hun også i VM i bueskyting 2009, og kom der på 41.-plass i compoundbue individuelt. Sverige kom der på åttendeplass i lagkonkurransen, der Reppe deltok sammen med Malin Johansson og Isabell Danielsson.Året etter vant hun turneringen World Ranking Tournament i Nové Město i Tsjekkia, og hun kom på 2.-plass i World Invitational Disabled Archery Competition 2010 i Stoke Mandeville. Ved EM 2010 i Vichy kom hun på 3.-plass, etter å ha slått Gulbin Su 7-3 i bronsefinalen. Hun ble svensk mester utendørs, med 666 poeng.Ved SM innendørs i 2011 vant hun gull individuelt. Hun vant Para-Archery World Ranking Event i Brasília i 2011, og deltok ved para-VM i 2011 i Torino, der hun kom på 3.-plass individuelt, etter at hun slo hun kinesiske Min Yi Chen 6-4 i bronsefinalen. Hun fikk også bronse i mix, sammen med Robert Larsson, og Sverige kom på fjerdeplass i lagkonkurransen. Hun kom også på 3.-plass ved Nymburk Para-archery WRE i Nymburk i Tsjekkia.Hun deltok bueskyting ved Paralympiske sommerleker 2012, der hun kom på 7.-plass av 12 utøvere i rankingrunden, i klassen compound individuelt kvinner åpen klasse. Hun gikk dermed videre til sluttspillet, men tapte 4-6 for russiske Olga Polegaeva i åttendedelsfinalen og endte på niendeplass.Hun deltok også ved Para-VM i 2013 i Thailand, men ble slått ut av Danielle Brown i sekstendelsfinalen. Brown fikk sølv i dette verdensmesterskapet. Hun deltok også i mix, sammen med Robert Larsson, og kom der på femteplass. I verdenscupstevnet i Tsjekkia kom hun på fjerdeplass. Året etter deltok hun i Para-EM i bueskyting 2014 i Notville i Sveits, og fikk der gull etter at hun vant finalen 134-133 over regjerende europamester Mel Clarke fra England.Hun vant SM-gull i mix i 2015, sammen med Isto Kallio. Hun deltok i Para-VM i bueskyting 2015 i Tyskland, og kom der på niendeplass både individuelt og i mix, der hun deltok sammen med Pierre Claesson. I EM i bueskyting innendørs 2015 kom hun på 27.-plass med 551 poeng i kvalifiseringen, og tapte første runde i sluttspillet 113-148 mot Ivana Boden fra Kroatia. Hun endte der på 17.-plass.Ved SM 2016 innendørs kom hun på sjuendeplass, og ved SM 2016 utendørs kom hun på førsteplass. Hun vant handicap-SM utendørs, som ble arrangert i Norrköping. I april deltok hun i Para-EM i bueskyting 2016, der hun vant parkonkurransen sammen med Pierre Claesson. Individuelt kom hun på sjetteplass. Paralympiske sommerleker 2016 ble arrangert i Rio de Janeiro, og Reppe deltok der i compoundbue, åpen klasse. Hun lå på femteplass etter rangeringsrunden, med 652 poeng. Videre gikk hun videre fra 16-delsfinalen på bye (walkover), men tapte åttendedelsfinalen mot Kim Mi-soon og endte på en delt niendeplass totalt.Hun deltok i Europacupen i parabueskyting i 2017, og hun vant mix under europacupstevnet i Italia, sammen med Pierre Claesson, og hun kom på andreplass individuelt i samme stevne, etter finaletap mot Eleanora Sarti. I europacupstevnet i Tsjekkia kom hun på femteplass. Sammen med Pierre Claesson kom hun på sjuendeplass i mix i verdenscupstevnet i Tsjekkia. På nasjonalt nivå kom hun på tredjeplass under svensk mesterskap i bueskyting i mars. Hun kom på andreplass sammenlagt i Europacupen i parabueskyting 2017.
I Europacupen i 2018 kom hun på niendeplass individuelt i Tsjekkia, der hun kom på andreplass i mix, og hun kom på 17.-plass i Italia, der hun kom på niendeplass i mix, sammen med Pierre Claesson. Hun kom på sjetteplass sammenlagt i Europacupen i 2018. I august deltok hun i EM i parabueskyting 2018, og ble der slått ut i kvartfinalen, der hun tapte 137-142 for britiske Jessica Stretton. Også i mix ble hun og Pierre Claesson slått ut i kvartfinalen.


== Karriere som rullestolcurlingspiller ==
Hun begynte å spille rullestolcurling i 2011, og deltok i det svenske mesterskapet i 2013, der hun kom på sjetteplass i par, sammen med Janita Runudde og Sonia Elvstål. Hun ble tatt ut som reserve ved Paralympiske vinterleker 2014. Sverige kom der på 7.-plass i round robin, og gikk ikke til sluttspillet. 
Reppe var også reserve under VM i rullestolcurling 2015, og Sverige kom her på niendeplass i round robin, og gikk dermed ikke til sluttspillet. I SM i rullestolcurling 2015 kom hun på fjerdeplass sammen med Örebro CS. Sverige deltok i VM i rullestolcurling 2016, sammen med Patrik Kallin, Ronny Persson, Kicki Ulander og Viljo Peterson-Dahl, og kom der på tredjeplass i Gruppe A, og gikk dermed ikke til sluttspillet.Året etter kom hun på fjerdeplass i SM i rullestolcurling 2017 i Jönköping. Hun deltok i Rullestolcurling under Paralympiske vinterleker 2018, der Sverige kom på tiendeplass i round robin, og gikk ikke videre til sluttspillet. 


== Utmerkelser ==
2016 - Årets kvinnelige leder, Svenska Bågskytteförbundet


== Referanser ==


== Eksterne lenker ==
(en) Zandra Reppe – Paralympic.org 
(en) Zandra Reppe – Paralympic.org 
(en) Zandra Reppe – World Curling Tour 
(en) Zandra Reppe – World Curling Federation 
Profil hos World Archery
Profil på Para-Archery.com
Profil hos Svenska bågskytteförbundet
Resultatoversikt hos Svenska bågskytteförbundet Arkivert 30. september 2018 hos Wayback Machine.
Profil hos Paralympics 2014 Arkivert 20. mars 2014 hos Wayback Machine.
Profil hos Paralympics 2018